**Aicinām piedalīties**

Latvijas Bibliotekāru biedrības Vidzemes nodaļas

21. saietā-konferencē

**“Bibliotēkas pamatvērtības un nākotnes izaicinājumi”**

2018. gada 18. un 19. jūlijā Alūksnē

2018. gada 18.–19. jūlijā tiksimies Alūksnes Kultūras centrā, Alūksnē, Brūža ielā 7, kur noritēs ikgadējais Latvijas Bibliotekāru biedrības Vidzemes nodaļas saiets-konference. Tiksimies, lai pilnveidotos, iegūtu jaunas zināšanas, satiktos ar kolēģiem, iedvesmotos un dalītos pieredzē!

Konferenci organizē Latvijas Bibliotekāru biedrības Vidzemes nodaļa sadarbībā ar Alūksnes pilsētas bibliotēku. Mūs atbalsta Alūksnes novada pašvaldība, Latvijas Nacionālā bibliotēka, *Europe Direct* informācijas centrs Gulbenē, Valsts Kultūrkapitāla fonds.

Dalības maksa:

**LBB individuālajiem biedriem:**

Dalības maksa abām dienām ar naktsmītni: 50 EUR

Dalības maksa 1. dienai (18.07.): 40 EUR

Dalības maksa 1. dienai (18.07.) ar pikniku, bez naktsmītnēm: 25 EUR

Dalības maksa 1. dienai (18.07.) bez piknika un bez naktsmītnēm: 15 EUR

Dalības maksa 2. dienai (19.07.) ar brokastīm: 15 EUR

Dalības maksa 2. dienai (19.07.) bez brokastīm: 10 EUR

**Dalībniekiem, kas nav LBB biedri:**

Dalības maksa abām dienām ar naktsmītni: 60 EUR

Dalības maksa 1. dienai (18.07.): 45 EUR

Dalības maksa 1.dienai (18.07.) ar pikniku, bez naktsmītnēm: 30 EUR

Dalības maksa 1. dienai (18.07.) bez piknika un bez naktsmītnēm: 20 EUR

Dalības maksa 2. dienai (19.07.) ar brokastīm: 20 EUR

Dalības maksa 2. dienai (19.07.) bez brokastīm: 15 EUR

Dalības maksā iekļautas izmaksas par naktsmītnēm, ēdināšana un citas ar konferences organizēšanu saistītas izmaksas. Tāpat kā iepriekšējos gadus, arī šogad ir iespējams konferences daļējs apmeklējums (viena diena vai divas dienas).

**!** Katrs LBB institucionālais biedrs var reģistrēt dalībai vienu konferences dalībnieku, kas nav individuālais LBB biedrs, par maksu, kas attiecināma tikai uz individuālajiem biedriem.

**Rēķini** (parakstīti) tiks sagatavoti un skenētā formā izsūtīti Jums uz norādītajiem e-pastiem 2. jūlijā. Rēķinu oriģinālus piedāvājam izsniegt konferences dienā.

**!** Ja Jūsu pašvaldības apmaksai prasa rēķinu oriģinālus, norādiet pieteikumā adresi, tad izrakstīšanas dienā izsūtīsim rēķinu pa pastu.

**Lūgums grupu vadītājām:**

* Informējiet savas pašvaldības par dalību saietā. Ja nepieciešama oficiāla vēstule no LBB VN, dariet to zināmu!
* Informatīvo vēstuli un programmu pārsūtiet visām sava reģiona bibliotēkām, tajā skaitā skolu bibliotēkām. LBB individuālie biedri vēstuli saņems individuāli LBB vēstkopā.
* Dalībai saietā-konferencē **pieteikties** **līdz 27. jūnijam**, aizpildot pieteikumu (skat. pielikumā) un nosūtot to Olgai Kronbergai uz e-pastu [olga.kronberga@vcb.valmiera.lv](mailto:olga.kronberga@vcb.valmiera.lv).

**Informācijai:**

Konferences daļa notiks Alūksnes Kultūras centrā Alūksnē, Brūža ielā 7, bet pirms konferences oficiālās atklāšanas tiksimies Alūksnes luterāņu baznīcā, lai ielūkotos Alūksnes vēstures lappusēs. Alūksnes luterāņu baznīcas pārstāvji priecāsies un būs pateicīgi par ziedojumiem pie ieejas baznīcā.

Vakara programma noritēs ārā, pie Alūksnes ezera – tūrisma un atpūtas centrā “Jaunsētas” ([www.jaunsetas.lv](http://www.jaunsetas.lv)), kur nakšņot ierobežotā vietu skaita dēļ varēs tikai daļa no saieta dalībniekiem. Pārējiem nakšņošana tiks nodrošināta vēl 2 citās vietās pie Alūksnes ezera – kempingā “Ezermalas-44” ([www.ezermalas44.lv](http://www.ezermalas44.lv)) un atpūtas vietā “Lāzberģa muiža” ([www.lazbergis.lv](http://www.lazbergis.lv)). Tādēļ jārēķinās, ka pēc piknika “Jaunsētās” daļai dalībnieku būs jābrauc nakšņot uz iepriekš minētajām vietām.

Jārēķinās, ka gulēšanai tiks piedāvātas arī divvietīgas gultas, bet saimnieki katram nakšņotājam būs sagādājuši savu segu.

Vakarā būs iespēja izbraukt pa Alūksnes ezeru ar plostu “Kaija” vai kuģīti “Marienburg”, tādēļ, lūdzu, parūpēties par kādu siltāku jaku.

Ēdināšana: ēdiens pusdienās tiks pasniegts jau gatavās porcijās (kārbās). Lūgums padomāt par šoferīšiem vai citiem līdzbraucējiem, jo – cik porcijas pasūtīsim, tik saņemsim.

Brokastis 19. jūlijā ēdīsim visi kopā Alūksnes Kultūras centrā.

Pieteikuma veidlapā neaizmirstiet norādīt par īpašajām diētām!

**Dalībnieku pieteikšana un rekvizītu nosūtīšana:**

***Olga Kronberga***, Latvijas Bibliotekāru biedrības Vidzemes nodaļas priekšsēdētāja

mob. 29743749

e-pasts: olga.kronberga@vcb.valmiera.lv

**Atbildes uz organizatoriskiem jautājumiem un par saieta saturu:**

***Iveta Ozoliņa***, Alūksnes pilsētas bibliotēkas direktore

mob. 25664421

e-pasts: biblioteka@aluksne.lv

**Tiksimies Alūksnē!**